ai4bharat/Pralekha huggingface dataset:
প্রধানমন্ত্রীরদপ্তর
মহারাজা সূরজমলের জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ১৩ই ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী মহারাজা সূরজমলকে তাঁর জন্মদিনে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ মহান যোদ্ধা ও জনসাধারণের জন্য যিনি নিজের জীবন উৎসর্গ করেছিলেন, সেই মহারাজা সূরজমলকে তাঁর জন্মদিনে কোটি কোটি প্রণাম জানাই।“
CG/CB/
(
স্বরাষ্ট্র মন্ত্রক
২০২২-এর পদ্ম পুরস্কারের জন্য মনোনয়নপত্র জমা দেওয়ার শেষ তারিখ আগামীকাল
নতুন দিল্লি, ১৪ সেপ্টেম্বর, ২০২১
আগামীবছর প্রজাতন্ত্র দিবস উদযাপনের প্রাক্কালে পদ্ম পুরস্কার প্রাপকদের নাম ঘোষণা করা হবে। এজন্য অনলাইনে মনোনয়নপত্র / সুপারিশ জমা দেওয়ার শেষ তারিখ আগামীকাল, ১৫ সেপ্টেম্বর। পদ্ম পুরস্কারের জন্য মনোনয়নপত্র / সুপারিশ কেবল অনলাইনে পাঠানো যায়। এজন্য একটি পৃথক পোর্টাল  রয়েছে।
সরকার পদ্ম পুরস্কারকে 'জনগণের পদ্ম' পুরস্কারে পরিবর্তন করতে অঙ্গীকারবদ্ধ। এই প্রেক্ষিতে সমস্ত নাগরিককে সেই সমস্ত অসাধারণ ব্যক্তিদের চিহ্নিত করে তাঁদের পদ্ম সম্মানের জন্য মনোনয়ন বা সুপারিশ পাঠাতে অনুরোধ করা হয়, যাঁরা প্রকৃত পক্ষেই স্বীকৃতির যোগ্য। সমাজ সেবার ক্ষেত্রে নিঃস্বার্থ ত্যাগের স্বীকৃতি স্বরূপ পদ্ম পুরস্কার দেওয়া হয়। এই পুরস্কারের জন্য মহিলা, তপশিলি জাতি বা উপজাতি এবং দিব্যাঙ্গ ব্যক্তিদের নামও সুপারিশ করা যেতে পারে।
মনোনয়নপত্র বা সুপারিশের সঙ্গে সংশ্লিষ্ট ব্যক্তি সম্পর্কে ন্যূনতম ৮০০ শব্দের একটি বিবরণী লিখে পাঠাতে হবে, যেখানে তাঁর সেবার কথা ও স্বতন্ত্র পরিচয়ের উল্লেখ থাকবে। সেই সঙ্গে সংশ্লিষ্ট ব্যক্তি কোন ক্ষেত্রে দৃষ্টান্তমূলক সাফল্য পেয়েছেন বা সেবা করেছেন, তা স্পষ্ট উল্লেখ করতে হবে।
কেন্দ্রীয় স্বরাষ্ট্র মন্ত্রকের ওয়েবসাইটে  পুরস্কার ও পদক বিভাগে এসম্পর্কে বিস্তারিত বিবরণ দেওয়া রয়েছে। পদ্ম পুরস্কারের নিয়ম-নীতি ও শর্তাবলী জানার জন্য এই লিঙ্কে ক্লিক করুন - https://padmaawards.gov.in/AboutAwards.aspx
পদ্ম পুরস্কার সম্পর্কিত যে কোন বিষয়ে অনুসন্ধান ও সহায়তার জন্য এই দূরাভাষ নম্বরগুলিতে যোগাযোগ করা যেতে পারে - 011-23092421, +91 9971376539, +91 9968276366, +91 9711662129, +91 7827785786.
CG/BD/AS/
(Visitor Counter : 156
প্রধানমন্ত্রীরদপ্তর
প্রধানমন্ত্রী জল জীবন মিশন-এর কারণে নীরসাগরের মানুষের জীবনের পরিবর্তনে সন্তোষ প্রকাশ করেছেন
নয়াদিল্লি, ১৬ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী জল জীবন মিশনের কারণে ধারওয়াড় লোকসভা কেন্দ্রের নীরসাগরের গ্রামবাসীদের জীবনের আমূল পরিবর্তন দেখে সন্তোষ প্রকাশ করেছেন।
কেন্দ্রীয় মন্ত্রী শ্রী প্রহ্লাদ যোশীর এক ট্যুইটের জবাবে প্রধানমন্ত্রী বলেছেন :
“নীরসাগরের মানুষের জীবনের গুণগত পরিবর্তন দেখে আনন্দিত।”
PG/AP/DM/
(
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
নয়াদিল্লী, ২৯ জুন, ২০২১
কেন্দ্রীয় সরকার দেশব্যাপি কোভিড-১৯ টিকাকরণ ক্ষেত্রে গতি আনতে এবং এর পরিধি বিস্তারে প্রতিশ্রুতিবদ্ধ। গত ২১ জুন থেকে সর্বজনীন টিকাকরণ অভিযান শুরু হয়েছে। রাজ্য ও কেন্দ্রশাসিত অঞ্চলগুলিকে তাদের প্রাপ্য অনুযায়ী টিকা সরবরাহ করা হচ্ছে।
দেশব্যাপি টিকাকরণ অভিযানের আওতায় কেন্দ্রীয় সরকার সমস্ত রাজ্য ও কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করেছে। এ পর্যন্ত কেন্দ্রীয় সরকার মোট ৩১ কোটি ৮৩ লক্ষ ৮৬ হাজার ৪৫০টি টিকার ডোজ সরবরাহ করেছে। আজ সকাল ৮টা পর্যন্ত পাওয়া তথ্য অনুযায়ী এর মধ্যে অপচয় সহ মোট ৩১ কোটি ৪ লক্ষ ৯১ হাজার ৫৬৫টি টিকার ডোজ ব্যবহার করা হয়েছে। এখনও পর্যন্ত রাজ্য ও কেন্দ্রশাসিত অঞ্চলগুলির কাছে ৭৮ লক্ষ ৪৪ হাজার ৮৮৫টি টিকার ডোজ মজুত রয়েছে। আগামী ৩ দিনে আরও ১৫ লক্ষ ১৮ হাজার ৫৬০টি ডোজ সরবরাহ করা হবে।
CG/SS /NS
(Visitor Counter : 143
প্রধানমন্ত্রীরদপ্তর
‘টিকা উৎসব’ উপলক্ষ্যে প্রধানমন্ত্রী নরেন্দ্র মোদীর বার্তা
নতুন দিল্লি, ১১ এপ্রিল, ২০২১
আমার প্রিয় দেশবাসী,
আজ ১১-ই এপ্রিল, জ্যোতিবা ফুলের জন্মদিনে আমরা টিকা উৎসবের সূচনা করছি । বাবা সাহেব আম্বেদকারের জন্মদিন অর্থাৎ ১৪-ই এপ্রিল পর্যন্ত এই উৎসব চলবে ।
এই উৎসব আসলে করোনার বিরুদ্ধে বৃহত্তর লড়াইয়ের আরেকটি সূচনা । আমরা ব্যক্তিগত স্বাস্থ্যবিধি এবং সামাজিক স্বাস্থ্যবিধি মেনে চলার ওপর বিশেষ গুরুত্ব দিচ্ছি ।
আমাদের এই চারটি জিনিস মনে রাখতে হবে ।
প্রত্যেককে একজনকে টিকা দেওয়াতে হবে, অর্থাৎ যারা স্বল্প শিক্ষিত অথবা প্রবীণ নাগরিক, যারা নিজেরা যেতে পারবেন না এবং টিকা নিতে পারবেন না তাদের সাহায্য করতে হবে ।
প্রত্যেককে একজনকে শুশ্রূষা করতে হবে, অর্থাৎ যাদের কোনো উপায় নেই অথবা যারা জানেননা কোথায় টিকা দেওয়া হচ্ছে, তাদের সাহায্য করতে হবে ।
প্রত্যেককে একজনকে বাঁচাতে হবে, অর্থাৎ আমি নিজে মাস্ক পড়ব সেটি নিশ্চিত করতে হবে, আর এভাবে আমি নিজে যেমন নিজেকে রক্ষা করব , একই ভাবে অন্যদেরও জীবন বাঁচাবো ।
আর চতুর্থত সবথেকে গুরুত্বপূর্ণ বিষয়টি হল, কেউ যদি করোনা আক্রান্ত হন, তাহলে আক্রান্ত ব্যক্তির এলাকার লোকেরা একটি ‘মাইক্রো কন্টেনমেন্ট’ এলাকা তৈরি করবেন । যখনই করোনা আক্রান্ত রোগীর সন্ধান পাওয়া যাবে, সঙ্গে সঙ্গে পরিবারের সদস্য ও এলাকার বাসিন্দাদের ‘মাইক্রো কন্টেনমেন্ট’ এলাকা গড়ে তুলতে হবে ।
ভারতের মতো জনবহুল দেশে করোনার বিরুদ্ধে লড়াইয়ে ‘মাইক্রো কন্টেনমেন্ট’ এলাকা তৈরি একটি গুরুত্বপূর্ণ পদক্ষেপ ।
কোথাও কারোর সংক্রমণ ধরা পড়লে আমাদের সকলকে সতর্ক হতে হবে এবং ওই অঞ্চলের বাকি লোকেদের নমুনা পরীক্ষা করতে হবে, যা অত্যন্ত গুরুত্বপূর্ণ ।
একই সঙ্গে এলাকাগত ভাবে এবং প্রশাসনকে যারা টিকা পাওয়ার যোগ্য তারা যাতে টিকা নেন, সেটি নিশ্চিত করতে হবে ।
আমাদের এটি নিশ্চিত করতে হবে যে, একটি টিকাও যেন নষ্ট না হয় । টিকার অপচয় বন্ধের দিকে আমাদের সচেষ্ট থাকতে হবে ।
দেশের টিকাকরণের ক্ষমতার সর্বোচ্চ ব্যবহার আমাদের নিশ্চিত করতে হবে । এর জন্য আমাদের ক্ষমতা বাড়াতে হবে ।
‘মাইক্রো কন্টেনমেন্ট’ এলাকার বিষয়ে আমাদের সচেতনতার মধ্য দিয়েই আমাদের সাফল্য নির্ধারিত হবে ।
কোনো বাড়িতে কেউ যাতে টিকা নিতে বাদ না পড়েন, সেটি নিশ্চিত করার মধ্যে দিয়ে আমাদের সাফল্য নিহিত রয়েছে ।
যারা টিকা পাওয়ার যোগ্য, তারা যাতে টিকা নেন তা নিশ্চিত করার মধ্যে দিয়ে আমাদের সাফল্য নির্ধারিত হবে ।
আমাদের মাস্ক পড়তে হবে এবং অন্যান্য করোনাবিধি মেনে চলতে হবে, এর মাধ্যমেই আমাদের সাফল্য নির্ভর করবে ।
বন্ধুগন,
এই ৪ দিনে আমরা যাতে আমাদের অভিষ্ঠ লক্ষ্যে পৌঁছোতে পারি তার জন্য ব্যক্তিগত পর্যায়ে, এলাকাগত পর্যায়ে এবং প্রশাসনিক পর্যায়ে সবরকমের উদ্যোগ নিতে হবে ।
আমি আশাবাদী যে, সতর্ক থাকার পাশাপাশি আমরা জনসাধারণের অংশীদারিত্ব এবং আমাদের দায়িত্ব পালনের মধ্য দিয়ে আরও একবার করোনার মোকাবিলা করতে পারব ।
মনে রাখবেন ওষুধ যেমন খেতে হবে একইসঙ্গে করোনার সমস্ত বিধি কঠোরভাবে মেনে চলতে হবে ।
ধন্যবাদ !
আপনাদেরই,
নরেন্দ্র মোদী ।
CG/CB/RAB/
(
বিজ্ঞানওপ্রযুক্তিমন্ত্রক
বিজ্ঞান ও প্রযুক্তির মাধ্যমে অর্থনীতির পুনরুজ্জীবনে ভারত সঠিক জায়গায় রয়েছে : ডঃ হর্ষ বর্ধন
নয়াদিল্লি, ১১ মে, ২০২০
কেন্দ্রীয় বিজ্ঞান ও প্রযুক্তি মন্ত্রী ডঃ হর্ষ বর্ধন বলেছেন, কোভিড-১৯ এর বিরুদ্ধে ভারতের লড়াই নিরবচ্ছিন্নভাবে সঠিক পথে এগিয়ে চলেছে। জাতীয় প্রযুক্তি দিবস উদযাপন উপলক্ষে আয়োজিত এক অনুষ্ঠানে ভাষণ দিতে গিয়ে ডঃ হর্ষ বর্ধন একথা বলেন। বিজ্ঞান ও প্রযুক্তি দপ্তরের অধীন বিধিবদ্ধ সমস্যা প্রযুক্তি উন্নয়ন পর্ষদ এবং বণিকসভা ভারতীয় শিল্প মহাসংঘ যৌথভাবে এই অনুষ্ঠানের আয়োজন করে।
দেশের কোভিড-১৯ এর মতো মহামারীর মোকাবিলায় বিজ্ঞান ও প্রযুক্তি দপ্তরের প্রয়াসের প্রশংসা করে ডঃ হর্ষ বর্ধন বলেন, বিজ্ঞান ও প্রযুক্তি ক্ষেত্রের সাফল্যকেই বিভিন্ন উদ্ভাবনী প্রচেষ্টা ও অনুসন্ধানের মাধ্যমে তুলে ধরার চেষ্টা হয়েছে। এই প্রচেষ্টায় সামিল সংশ্লিষ্ট সমস্ত বিজ্ঞানী, শিল্পোদ্যোগী ও প্রতিষ্ঠানগুলির প্রয়াসকে কুর্নিশ জানাতে হবে। স্বল্প সময়ের মধ্যেই কোভিড-১৯ মোকাবিলায় দেশে নতুন ধরনের নমুনা পরীক্ষা কিট উদ্ভাবনে একাধিক গবেষণামূলক উদ্যোগ গ্রহণ করা হয়েছে। সেই সঙ্গে, সংক্রমণ মোকাবিলায় প্রয়োজনীয় চিকিৎসা সরঞ্জামও উদ্ভাবন করা হয়েছে। কোভিড-১৯ সংক্রান্ত প্রযুক্তিকে কাজে লাগানোর জন্য যে টাস্কফোর্স গঠন করা হয়েছে, সে প্রসঙ্গে ডঃ হর্ষ বর্ধন বলেন, কেন্দ্রীয় সরকার ‘মেক ইন ইন্ডিয়া’ কর্মসূচিতে লাগাতার প্রয়াস যুগিয়ে চলেছে।
এই উপলক্ষে নীতি আয়োগের সদস্য ডঃ ভি কে সারস্বত বলেন, অর্থনীতির বিকাশে নতুন ধরনের প্রযুক্তির গুরুত্বপূর্ণ ভূমিকা রয়েছে। কেন্দ্রীয় সরকারের মুখ্য বৈজ্ঞানিক উপদেষ্টা অধ্যাপক কে বিজয় রাঘবন বলেন, বর্তমান জীবনযাপনের ক্ষেত্রে প্রযুক্তি যেমন পরিবর্তন নিয়ে আসতে পারে, তেমনই ভবিষ্যৎ কর্মপন্থাগুলিও স্থির করে দিতে পারে। অনুষ্ঠানে বিশ্ব স্বাস্থ্য সংস্থার মুখ্য বিজ্ঞানী ডঃ সৌম্য স্বামীনাথন কোভিড মহামারী মোকাবিলায় সারা বিশ্বে যে সমস্ত পদক্ষেপ গ্রহণ করা হয়েছে, সে সম্পর্কে এবং ভবিষ্যৎ কর্মপরিকল্পনাগুলির কথা বিশেষভাবে উল্লেখ করেন। কোভিড চ্যালেঞ্জ মোকাবিলায় ভারতের প্রয়াসগুলির প্রশংসা করেন তিনি।
(CG/BD/SB
যোগাযোগওতথ্যপ্রযুক্তিমন্ত্রক
টেলিকম সচিব শ্রী কে রাজারমন সি-ডট ঘুরে দেখেছেন; তিনি একটি আধুনিক কোয়ান্টাম কমিউনিকেশন ল্যাবের উদ্বোধন করেন
নতুন দিল্লি, ১০ অক্টোবর, ২০২১
কেন্দ্রীয় টেলিযোগাযোগ দপ্তরের সচবি এবং ডিজিটাল কমিউনিকেশন কমিশনের চেয়ারম্যান শ্রী কে রাজারমন গতকাল সেন্টার ফর ডেভলপমেন্ট অফ টেলিমেটিক্স -এর দিল্লি ক্যাম্পাস ঘুরে দেখেন। টেলিযোগাযোগ দপ্তরের গবেষণা ও উন্নয়ন কেন্দ্র হল সি-ডট। তিনি সেখানে সি-ডট-এর উচ্চপদস্থ আধিকারিকদের সঙ্গে বিভিন্ন বিষয়ে কথা বলেন এবং সি-ডট-এর উদ্ভাবিত গবেষণা ও উন্নয়ন মূলক প্রকল্পগুলি পর্যালোচনা করেন। সি-ডট-এর কার্যনির্বাহী অধিকর্তা ডঃ রাজকুমার উপাধ্যায় টেলিযোগাযোগ সম্পর্কিত গবেষণা ও উন্নয়নমূলক কাজকর্মগুলি সম্পর্কে শ্রী রাজারমনকে বিশদে অবহিত করেন। এরপর, শ্রী রাজারমন সি-ডট-এর বিভিন্ন ল্যাব ঘুরে দেখেন এবং সাইবার নিরাপত্তা, ওয়াইফাই, রাউটার, ফোর-জি / ফাইভ-জি ল্যাবের কাজকর্ম সম্পর্কে খোঁজ নেন। বিভিন্ন গবেষণা ও উন্নয়নমূলক প্রকল্পের সঙ্গে যুক্ত গবেষকদের তিনি উৎসাহিত করেন এবং সি-ডট-এর আধিকারিকদের উদ্দেশে ভাষণ দেন। সি-ডট-এর ব্যাঙ্গালুরু ক্যাম্পাসের আধিকারিকরাও ভিডিও কনফারেন্সের মাধ্যমে এই অনুষ্ঠানে যোগ দেন।
টেলিযোগাযোগ ক্ষেত্রে আত্মনির্ভর ভারত গঠনের উদ্দেশ্য পূরণে শ্রী রাজারমন সি-ডট-এর ইঞ্জিনিয়ারদের আন্তরিকতার সঙ্গে কাজ করার পরামর্শ দেন। টেলিযোগাযোগ ক্ষেত্রে স্বনির্ভরতা অর্জনে সি-ডট-এর অবদানের প্রশংসা করে তিনি টেলিযোগাযোগ দপ্তরের পক্ষ থেকে সি-ডট-এর সমস্ত প্রয়াসে পূর্ণ সহযোগিতার আশ্বাস দেন। সম্পূর্ণ দেশীয় পদ্ধতিতে ফোর-জি প্রযুক্তি উদ্ভাবন এবং চলতি ফাইভ-জি প্রযুক্তির লক্ষ্যে তিনি সি-ডট-এর গুরুত্বপূর্ণ ভূমিকার কথা বিশেষ ভাবে উল্লেখ করেন। উল্লেখ করা যেতে পারে, বিএসএনএল-এর নেটওয়ার্কে ইতিমধ্যেই ফোর-জি প্রযুক্তির প্রয়োগ পরীক্ষামূলক ভাবে শুরু হয়েছে। ফাইভ-জি প্রযুক্তি উদ্ভাবনের পাশাপাশি তিনি সি-ডট প্রতিষ্ঠানকে সময়ের সঙ্গে তালমিলিয়ে ভবিষ্যৎমুখী সিক্স-জি প্রযু্ক্তি নিয়ে কাজ শুরু করার পরামর্শ দেন। প্রযুক্তির বাণিজ্যিকিকরণে নজর দেওয়ার পাশাপাশি শ্রী রাজারমন সি-ডট প্রতিষ্ঠানকে প্রযুক্তির দ্রুত বাণিজ্যিকিকরণে ইনক্যুবেটর স্থাপনের বিষয়টি খতিয়ে দেখতে বলেন। জাতীয় স্তরের পাশাপাশি আন্তর্জাতিক পর্যায়ে প্রযুক্তিগত ক্ষেত্রে আরও বেশি অবদান রাখার জন্য মেধা সম্পত্তির অধিকার সুরক্ষিত রাখার পরামর্শ দেন।
এই উপলক্ষে শ্রী রাজারমন সি-ডট-এর দিল্লি ক্যাম্পাসে একটি কোয়ান্টাম কমিউনিকেশন ল্যাব উদ্বোধন করেন। এছাড়াও তিনি ১০০ কিলোমিটার দূরত্ব থেকে কার্যকর সি-ডট-এর কোয়ান্টাম কী ডিস্টিবিউশন সলিউশন জনসমক্ষে প্রকাশ করেন।
CG/BD/AS/
(Visitor Counter : 147
প্রধানমন্ত্রীরদপ্তর
লেপার্ডের সংখ্যা বৃদ্ধিতে প্রধানমন্ত্রীর সন্তোষ প্রকাশ
২২শে ডিসেম্বর, ২০২০
প্রধানমন্ত্রী শ্রী নরেন্দ্র মোদী ভারতে লেপার্ডের সংখ্যা বৃদ্ধি পাওয়ায় সন্তোষ প্রকাশ করেছেন। তিনি পশু সংরক্ষণ নিয়ে যারা কাজ করছেন তাদের সকলকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “ দারুণ খবর!
সিংহ , বাঘের পর লেপার্ডের সংখ্যাও বৃদ্ধি পেয়েছে।
যারা পশু সংরক্ষণ নিয়ে কাজ করছেন, তাঁদের সকলকে অভিনন্দন। আমরা এই প্রয়াস অব্যাহত রাখবো আর এটা নিশ্চিত করব, যাতে আমাদের প্রাণীরা নিরাপদ জায়গায় বাস করতে পারে।“
রেলমন্ত্রক
স্কিল ইন্ডিয়া মিশনের অগ্রগতিতে ভারতীয় রেল উল্লেখযোগ্য পদক্ষেপ গ্রহণ করেছে
নতুন দিল্লি, ১৭ সেপ্টেম্বর, ২০২১
আজাদি কা অমৃত মহোৎসবের ৭৫ বছরের অঙ্গ হিসেবে ভারতীয় রেল প্রশিক্ষণ প্রতিষ্ঠানগুলির মাধ্যমে দেশের তরুণদের ক্ষমতায়ণে এবং শিল্প সংক্রান্ত দক্ষতা বিকাশের ক্ষেত্রে প্রশিক্ষণের জন্য সুযোগ করে দেওয়ার উদ্যোগ নিয়েছে। রেল, যোগাযোগ, বৈদ্যুতিন এবং তথ্য প্রযুক্তি মন্ত্রী শ্রী অশ্বিনী বৈষ্ণ আজ রেল ভবনে প্রধানমন্ত্রী কৌশল বিকাশ যোজনার আওতায় রেল কৌশল বিকাশ যোজনা কর্মসূচির সূচনা অনুষ্ঠানে একথা জানয়েছেন। অনুষ্ঠানে রেল বোর্ডের সিইও তথা চেয়ারম্যান শ্রী সুনীত শর্মা এবং রেলের অন্যান্য শীর্ষ আধিকারিকরা উপস্থিত ছিলেন।
অনুষ্ঠানে রেলমন্ত্রী বলেন, আজ একটি শুভ দিন, কারণ সারা দেশে বিশ্বকর্মা পুজো হচ্ছে। এদিন প্রধানমন্ত্রীরও জন্মদিন। তাই কেন্দ্রীয় মন্ত্রী, প্রধানমন্ত্রীকে জন্মদিনের শুভেচ্ছা ও অভিনন্দন জানান। তিনি বলেন, এই রেল কৌশল বিকাশ যোজনা জন্মদিনের উপহার স্বরূপ প্রধানমন্ত্রীর উদ্দেশ্যে উৎসর্গ করা হয়েছে। দক্ষতা উন্নয়নের চিন্তাভাবনা প্রধানমন্ত্রী নরেন্দ্র মোদীর দৃষ্টিভঙ্গির অবিচ্ছেদ্য অঙ্গ। রেল কৌশল বিকাশ যোজনার আওতায় ৫০ হাজার যুবককে প্রশিক্ষণ দেওয়া হবে বলেও তিনি জানিয়েছেন। তিনি আরও বলেন, এই রেল কৌশল বিকাশ যোজনার আওতায় প্রত্যন্ত অঞ্চলে যুবকদের প্রশিক্ষণের ওপর বিশেষ জোর দেওয়া হয়েছে। তিন বছরের মেয়াদে ৫০ হাজার প্রার্থীকে প্রশিক্ষণ দেওয়ার লক্ষ্য নেওয়া হয়েছে। প্রাথমিকভাবে ১ হাজার প্রার্থী প্রশিক্ষণ নিতে পারবেন। ইলেক্ট্রিশিয়ান, ওয়েল্ডার, মেকানিস্ট এবং ফিটার মূলত এই চারটি বিভাগে প্রশিক্ষণ দেওয়া হবে। বিনামূল্যে এই প্রশিক্ষণ কর্মসূচি চলবে। এই প্রশিক্ষণের জন্য অনলাইনে আবেদন করতে হবে। সেখান থেকে প্রার্থীদের বাছাই করা হবে। আবেদন করার জন্য ন্যূনতম শিক্ষাগত যোগ্যতা হিসেবে দশম শ্রেণী উত্তীর্ণ হতে হবে। বয়স হতে হবে ১৮ থেকে ৩৫ বছরের মধ্যে। প্রশিক্ষণ শেষে প্রার্থীদের শংসাপত্র দেওয়া হবে। সারা দেশে ৭৫টি রেল প্রশিক্ষণ প্রতিষ্ঠানে এই চারটি বিভাগে প্রশিক্ষণের ব্যবস্থা করা হয়েছে। এই প্রকল্প শুধুমাত্র যুবদের কর্ম সংস্থানের ক্ষেত্রেই সাহায্য করবে না, পাশাপাশি তাদের স্ব-কর্মসংস্থানের দক্ষতা বিকাশেও সহায়তা করবে।
CG/SS/SKD/
(Visitor Counter : 195
রেলমন্ত্রক
ভারতীয় রেলে ধূমপান এবং দাহ্য পদার্থ বহনের বিরুদ্ধে অভিযান
নয়াদিল্লি, ২৩ মার্চ ২০২১
রেলের বিভিন্ন শাখায় অগ্নিকাণ্ডের ফলে সম্পত্তির ক্ষয়ক্ষতি এবং প্রাণহানির আশঙ্কার কারণে কর্তৃপক্ষ বিশেষ অভিযান শুরু করেছে। চলন্ত ট্রেনে ধূমপান করলে অথবা দাহ্য পদার্থ বহন করলে তাঁর বিরুদ্ধে কঠোর ব্যবস্থা নেওয়া হবে। এই মর্মে ২২ মার্চ থেকে বিশেষ অভিযান শুরু হয়েছে। ৩১ মার্চ থেকে নিয়মভঙ্গকারীদের বিরুদ্ধে আইনানুগ ব্যবস্থা নেওয়া হবে। ৩০ এপ্রিল পর্যন্ত এই অভিযান চলবে।
ভারতীয় রেল বিভিন্ন শাখায় যে নির্দেশগুলি পালনের পরামর্শ দিয়েছে, সেগুলি হ’ল –
১) নিবিড় জনসচেতনতা অভিযান : রেল যাত্রী, রেল কর্মচারী, যাঁরা রেলের কর্মচারী নন অথচ রেলের বিভিন্ন কাজের সঙ্গে যুক্ত  – এদের ৭ দিন ধরে বিভিন্নভাবে সচতেন করা হবে। এর মধ্যে রয়েছে – লিফলেট বিতরণ, স্টিকার, পুতুল নাটক, সর্বসাধারণের জন্য বিভিন্ন স্টেশনে ঘোষণার যে ব্যবস্থা তার মাধ্যমে প্রয়োজনীয় তথ্য প্রদান, মুদ্রণ, বৈদ্যুতিন এবং সামাজিক মাধ্যমে বিজ্ঞাপন।
২) নিবিড় সচেতনতা অভিযানের পর যে কর্মসূচি গ্রহণ করা হবে :
ক) চলন্ত ট্রেন ও স্টেশন চত্বরে ধূমপান করলে রেলওয়ে আইন অথবা ধূমপান আইনের মাধ্যমে শাস্তিমূলক ব্যবস্থা নেওয়া হবে। এই কাজ টিকিট কালেক্টরের সমতুল অথবা আরপিএফ – এর এএসআই পদমর্যাদার বা তার ওপরের পদে আসীন আধিকারিকরা করবেন। এর জন্য ২০০৩ সালের সিগারেট ও অন্যান্য তামাকজাত পণ্য আইন কার্যকর হবে।
খ) দাহ্য পদার্থ ট্রেনে নিয়ে যাওয়া হচ্ছে কিনা, সে বিষয়ে নিয়মিত নজরদারি চালানো হবে। প্যান্ট্রিকারে রান্নার গ্যাস সিলিন্ডার সহ অন্যান্য দহনশীল পদার্থ নিয়ে যাওয়া হলে রেলের প্রয়োজনীয় আইন অনুযায়ী শাস্তিমূলক ব্যবস্থা নেওয়া হবে।
গ) প্ল্যাটফর্ম, ইয়ার্ড সহ রেলের যে সমস্ত কোচ পরিষ্কারের জন্য লাইনে রেখে দেওয়া থাকবে, সেখানেও যাতে কেউ আগুণ না জ্বালান, রান্না না করেন – সে বিষয়ে নজর দেওয়া হবে। কেউ যদি নিয়মভঙ্গ করেন, তা হলে তাঁর বিরুদ্ধে কঠোর ব্যবস্থা নেওয়া হবে।
ঘ) পার্সেল অফিসে বিভিন্ন পার্সেল পরীক্ষা করা হবে। দাহ্য পদার্থ বহন করা রুখতেও নজরদারি চালানো হবে।
ঙ) বৈধ/অবৈধ ভেন্ডাররা উনুন ও ধূমপান সামগ্রী বহন করলে তাঁদের বিরুদ্ধে ব্যবস্থা নেওয়া হবে।
নীতিআয়োগ
নীতি আয়োগ এবং সিএসই-র পুরসভার কঠিন বর্জ্য ব্যবস্থাপনার সুঅভ্যাসগুলি নিয়ে ‘ওয়েস্ট-ওয়াইস সিটিস’ শীর্ষক প্রকাশনা
নয়াদিল্লি, ০৭ ডিসেম্বর, ২০২১
ভারতের শহরগুলি কিভাবে তাদের কঠিন বর্জ্য ব্যবস্থাপনা করে থাকে, সে বিষয়ে একটি সর্বাঙ্গীণ তথ্য ভান্ডার গড়ে তোলা হয়েছে। ‘ওয়েস্ট-ওয়াইস সিটিস’ শীর্ষক একটি পুস্তিকা ৬ই ডিসেম্বর নীতি আয়োগের ভাইস চেয়ারপার্সন ডঃ রাজীব কুমার, মুখ্য কার্যনির্বাহী আধিকারিক অমিতাভ কান্ত, বিশেষ সচিব কে রাজেশ্বর রাও এবং সেন্টার ফর সায়েন্স অ্যান্ড এনভাইরনমেন্ট  – এর মহানির্দেশক সুনীতা নারায়ণ প্রকাশ করেছেন।
দ্বিতীয় পর্বের স্বচ্ছ ভারত অভিযানে দেশকে পরিচ্ছন্ন করার জন্য সম্প্রতি যে সমস্ত উদ্যোগ নেওয়া হয়েছে, সেগুলিকে আরও শক্তিশালী করা হবে। এই পুস্তিকায় ১৫টি রাজ্যের ২৮টি শহরের কঠিন বর্জ্য ব্যবস্থাপনার উপর প্রতিবেদন তৈরি করা হচ্ছে। নীতি আয়োগ এবং সিএসই দেশ জুড়ে জুলাই থেকে পাঁচ মাস ধরে যে সমীক্ষা চালিয়েছে, তার উপর ভিত্তি করেই প্রতিবেদনগুলি তৈরি করা হয়। মূলত, ১০টি বিষয় বিবেচনা করে সংকলনটি তৈরি করা হয়। এর মধ্যে উৎসে পৃথকীকরণ, বিভিন্ন পদার্থের পুনর্ব্যবহার এবং প্রযুক্তিগত উদ্ভাবন বিশেষ গুরুত্ব পেয়েছে।
নীতি আয়োগের ভাইস চেয়ারপার্সন ড রাজীব কুমার বলেছেন, ভারতের উন্নয়নের ভবিষ্যৎ নগরায়নের মধ্যে নিহিত আছে। আর্থিক বিকাশ এবং শহরগুলিতে সফলভাবে বর্জ্য ব্যবস্থাপনার বাস্তবায়ন তাই অত্যন্ত গুরুত্বপূর্ণ। তিনি বলেন, দ্বিতীয় ও তৃতীয় স্তরের শহরগুলিও নানা সঠিক প্রয়াস কাজে লাগাচ্ছে। পুরসভাগুলি শূন্য বর্জ্য জনপদ গড়ে তোলার উদ্যোগকে সফল করে তুলতে অত্যাধুনিক প্রযুক্তি ব্যবহার করা হচ্ছে। এর ফলে, বর্জ্য থেকে শক্তি উৎপাদনের কাজ শুরু হয়েছে।
নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত বলেছেন, বর্জ্যের উৎসে পৃথকীকরণ এবং বৃত্তীয় অর্থনীতি অনুসরণে উৎসাহিত করার প্রয়োজন রয়েছে। নীতি আয়োগের বিশেষ সচিব ডঃ কে রাজেশ্বর রাও জানান, আচরণগত পরিবর্তনের মধ্য দিয়ে বিভিন্ন সঠিক প্রয়াস গ্রহণ করা হচ্ছে। এছাড়াও, বর্জ্য বহনকারী গাড়িগুলি কোথায় আছে, তা জানার জন্য জিআইএস ট্র্যাকিং-এর মতো অত্যাধুনিক প্রযুক্তি ব্যবহার করা হচ্ছে। এর ফলে, শহর আরও পরিচ্ছন্ন হয়ে উঠছে। সিএসই-র মহানির্দেশক শ্রীমতী নারায়ণ বলেন, বর্জ্য পদার্থের উৎস পৃথকীকরণ, বিভিন্ন সামগ্রীর পুনর্ব্যবহার এবং জঞ্জাল মুক্ত করার বিভিন্ন উদ্যোগ স্বচ্ছ ভারত মিশনের গুরুত্বপূর্ণ অঙ্গ।
CG/CB/SB
(Visitor Counter : 218
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৮৬ কোটি ৫৪ লক্ষ ছাড়িয়েছে
১২ থেকে ১৪ বছর বয়সীদের ২ কোটি ৪৩ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা বর্তমানে ১১ হাজার ৫৪২
দেশে গত ২৪ ঘণ্টায় নতুন করে আক্রান্তের সংখ্যা ২,১৮৩
জাতীয় স্তরে সুস্থতার হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার বর্তমানে ০.৩২ শতাংশ
নয়াদিল্লি, ১৮ এপ্রিল, ২০২২
দেশে মোট টিকাকরণের সংখ্যা ১৮৬ কোটি ৫৪ লক্ষ ৯৪ হাজার ৩৫৫ ছাড়িয়েছে। ১২ থেকে ১৪ বছর বয়সীদের কোভিড-১৯ টিকাকরণ গত ১৬ই মার্চ থেকে শুরু হয়েছে। এখনও পর্যন্ত এই বয়সী শিশুদের ২ কোটি ৪৩ লক্ষ ৫৫ হাজার ২৮২টি টিকার প্রথম ডোজ দেওয়া হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৪,৩৬২
|
|
দ্বিতীয় ডোজ
|
|
১০,০৮,৩৩৬
|
|
প্রিকশন ডোজ
|
|
৪৬,০০,৫০৯
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১৪,৩৩২
|
|
দ্বিতীয় ডোজ
|
|
১,৭৫,২৬,০৫১
|
|
প্রিকশন ডোজ
|
|
৭১,৪২,৫২০
|
|
১২-১৪ বছর বয়সী
|
|
প্রথম ডোজ
|
|
২,৪৩,৫৫,২৮২
|
|
১৫-১৮ বছর বয়সী
|
|
প্রথম ডোজ
|
|
৫,৭৮,৮৭,৬৯৩
|
|
দ্বিতীয় ডোজ
|
|
৪,০৪,৬৪,১৫২
|
|
১৮-৪৪ বছর বয়সী
|
|
প্রথম ডোজ
|
|
৫৫,৫২,৬৩,৩৪৩
|
|
দ্বিতীয় ডোজ
|
|
৪৭,২৮,১৯,৫৪৯
|
|
|
|
প্রিকশন ডোজ
|
|
৩৭,১৪০
|
|
৪৫-৫৯ বছর বয়সী
|
|
প্রথম ডোজ
|
|
২০,২৮,৫১,৯২৭
|
|
দ্বিতীয় ডোজ
|
|
১৮,৬৮,১৮,৪৮৬
|
|
|
|
প্রিকশন ডোজ
|
|
১,২৫,৩৯২
|
|
৬০ বছরের বেশি বয়সী
|
|
প্রথম ডোজ
|
|
১২,৬৮,১৪,৫৬৪
|
|
দ্বিতীয় ডোজ
|
|
১১,৬৩,৬৮,০৯৪
|
|
প্রিকশন ডোজ
|
|
১,৩৪,২১,০৭৯
|
|
প্রিকশন ডোজ
|
|
২,৫৩,২৬,৬৪০
|
|
মোট
|
|
১,৮৬,৫৪,৯৪,৩৫৫
দেশে সুস্পষ্টভাবে করোনায় আক্রান্তের সংখ্যা বর্তমানে ১১ হাজার ৫৪২ যা মোট আক্রান্তের ০.০৩ শতাংশ।
একই ভাবে জাতীয় স্তরে সুস্থতার হার ৯৮.৭৬ শতাংশ।
দেশে গত ২৪ ঘণ্টায় সুস্থ হয়েছেন ১ হাজার ৯৮৫ জন। এর ফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৫ লক্ষ ১০ হাজার ৭৩৩।
দেশে গত ২৪ ঘন্টায় নতুন করে আক্রান্তের সংখ্যা ২ হাজার ১৮৩।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ২ লক্ষ ৬১ হাজার ৪৪০টি কোভিড নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৮৩ কোটি ২১ লক্ষ ৪ হাজার ৮৪৬।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.৩২ শতাংশ। বর্তমানে দেশে দৈনিক-ভিত্তিতে আক্রান্তের হার ০.৮৩ শতাংশ।
CG/BD/DM/
(Visitor Counter : 93
কেন্দ্রীয়মন্ত্রিসভা
হ্যান্ডিক্র্যাফ্টস্ অ্যান্ড হ্যান্ডলুম এক্সপোর্ট কর্পোরেশন অফ ইন্ডিয়া লিমিটেড বন্ধ করে দেওয়ার প্রস্তাবে মন্ত্রিসভার সায়
নয়াদিল্লি, ১৬ মার্চ, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা বস্ত্র মন্ত্রকের প্রশাসনিক নিয়ন্ত্রণাধীন সংস্থা হ্যান্ডিক্র্যাফ্টস্ অ্যান্ড হ্যান্ডলুম এক্সপোর্ট কর্পোরেশন অফ ইন্ডিয়া লিমিটেড বন্ধ করে দেওয়ার প্রস্তাব অনুমোদন করেছে।
বর্তমানে এই সংস্থায় স্থায়ী কর্মীর সংখ্যা ৫৯ এবং ৬ জন ম্যানেজমেন্ট ট্রেনি পদে রয়েছেন। এদের প্রত্যেককেই রাষ্ট্রায়ত্ত সংস্থার নিয়ম অনুযায়ী স্বেচ্ছাবসর বা ভিআরএস সুবিধা গ্রহণে সুযোগ দেওয়া হবে। মন্ত্রিসভার এই সিদ্ধান্তের ফলে যে সমস্ত রুগ্ন রাষ্ট্রায়ত্ত সংস্থার তেমন কাজ হচ্ছে না এবং উৎপাদন খাতে উপার্জনের সংস্থান নেই, সেইসব ক্ষেত্রে কর্মীদের বেতন/মজুরি খাতে সরকারের ব্যয় কমবে।
উল্লেখ করা যেতে পারে, ২০১৫-১৬ অর্থবর্ষ থেকে হ্যান্ডিক্র্যাফ্টস্ অ্যান্ড হ্যান্ডলুম এক্সপোর্ট কর্পোরেশন অফ ইন্ডিয়া লিমিটেডে লাগাতার লোকসান হয়ে আসছে। এমনকি, সংস্থাটি পরিচালনার জন্য প্রয়োজনীয় অর্থের সংস্থানও হচ্ছিল না। এই সংস্থাটির পুনরুজ্জীবনের সম্ভাবনাও ছিল অত্যন্ত ক্ষীণ। তাই, সংস্থাটি বন্ধ করে দেওয়ার প্রয়োজনীয়তা দেখা দেয়।
প্রধানমন্ত্রীরদপ্তর
প্রধানমন্ত্রী ৭৫০ মেগাওয়াট রেওয়া সৌর প্রকল্পটি জাতির উদ্দেশে উৎসর্গ করবেন
রেওয়া প্রকল্পটি প্রতি বছর ১৫ লক্ষ টন কার্বন ডাই অক্সাইড কম নিঃসরণে সাহায্য করবে
নতুন দিল্লী, ৯ জুলাই, ২০২০
প্রধানমন্ত্রী শ্রী নরেন্দ্র মোদী ১০ই জুলাই মধ্য প্রদেশের রেওয়ায় নির্মিত ৭৫০ মেগাওয়াট সৌর প্রকল্পটি জাতির উদ্দেশে উৎসর্গ করবেন।
১৫০০ হেক্টর এলাকায় গড়ে ওঠা সৌর পার্কের মধ্যে ৫০০ হেক্টর জমিতে এই প্রকল্পটি গড়ে উঠেছে। এখানে তিনটি আড়াইশো মেগাওয়াট সৌর বিদ্যুৎ উৎপাদনকারী ইউনিট তৈরি করা হয়েছে। রেওয়া উর্জা মেগা সোলার লিমিটেড  এই সৌর পার্কটি তৈরি করেছে। মধ্যপ্রদেশ উর্জা বিকাশ নিগম লিমিটেড  এবং সোলার এনার্জি কর্পোরেশন অফ্ ইন্ডিয়া  যৌথভাবে এই সৌর পার্ক নির্মাণে সাহায্য করেছে। এসইসিআই একটি কেন্দ্রীয় রাষ্ট্রায়ত্ত্ব সংস্থা। আরইউএমএসএল-কে কেন্দ্র ১৩৮ কোটি টাকা অর্থ সাহায্য করেছে। যার মাধ্যমে এই সৌর পার্কটি তৈরি করা হয়েছে। মাহিন্দ্রা রিনিউয়েবেল প্রাইভেট লিমিটেড, এসিএমই জয়পুর সোলার পাওয়ার প্রাইভেট লিমিটেড এবং আরিনসুন ক্লিন এনার্জি প্রাইভেট লিমিটেড এই প্রকল্পটির তিনটি ইউনিট তৈরির কাজের বরাত পেয়েছিল। কেন্দ্র এবং রাজ্যের মধ্যে নিবিড় সহযোগিতার একটি আদর্শ উদাহরণ এই সৌর প্রকল্প।
রেওয়া সৌর প্রকল্প দেশের মধ্যে প্রথম সৌর প্রকল্প যেটি গ্রিডের সমতা বজায় রাখতে পেরেছে। ২০১৭ সালে প্রতি ইউনিট সৌর বিদ্যুতে যেখানে মাশুল ছিল ৪ টাকা ৫০ পয়সা সেখানে রেওয়া প্রকল্পটি একটি ঐতিহাসিক সিদ্ধান্ত নিয়েছে। এই প্রকল্পে উৎপাদিত বিদ্যুতের মাশুল প্রথম বছর ২ টাকা ৯৭ পয়সা। এর পরের ১৫ বছর প্রতি বছর ৫ পয়সা করে বিদ্যুতের দাম বাড়ানো হবে। ২৫ বছরের মাথায় এই দাম পৌঁছবে ইউনিট পিছু ৩ টাকা ৩০ পয়সা। এই প্রকল্প বছরে ১৫ লক্ষ টন কার্বনডাউ অক্সাইড কম কম নিঃসরণে সাহায্য করবে।
দেশ বিদেশে এই বিরাট প্রকল্পর উদ্ভাবনের দিকটি স্বীকৃতি পেয়েছে। এর বিদ্যুৎ মাশুল সংক্রান্ত নিরাপত্তা ব্যবস্থা অন্যান্য রাজ্যের বিদ্যুৎ উৎপাদকদের কাছে আদর্শ হয়ে উঠেছে। প্রকল্পটি বিশ্ব ব্যাঙ্কের উদ্ভাবন ও উৎকর্ষ পুরস্কার পেয়েছে এবং প্রধানমন্ত্রীর “আ বুক অফ্ ইনোভেশন : নিউ বিগিনিংস্” বইটিতেও এই প্রকল্পটির কথা উল্লেখ রয়েছে। রেওয়া সৌর প্রকল্পর উৎপাদিত বিদ্যুৎ রাজ্যের বাইরে পাঠানো হবে। কোনো অপ্রচলিত শক্তি প্রকল্প থেকে অন্য রাজ্যে বিদ্যুৎ সরবরাহ এর আগে হয় নি। দিল্লী মেট্রো এই প্রকল্পের ২৪ শতাংশ বিদ্যুৎ পাবে। বাকি ৭৬ শতাংশ বিদ্যুৎ মধ্যপ্রদেশের বিদ্যুৎ বন্টন সংস্থাগুলি নেবে।
২০২২ সালের মধ্যে ১৭৫ গিগাওয়াট পুনর্নবিকরণযোগ্য শক্তি থেকে বিদ্যুৎ উৎপাদনের যে অঙ্গীকার ভারত করেছে, রেওয়া প্রকল্প তার উদাহরণ হয়ে উঠেছে। ভারত ২০২২ সালের মধ্যে ১০০ গিগাওয়াট সৌর শক্তি উৎপাদনের পরিকল্পনা নিয়েছে।
(CG/CB/SKD
ভূ-বিজ্ঞানমন্ত্রক
বঙ্গোপসাগরের উত্তর-পশ্চিম এবং সংলগ্ন পশ্চিম মধ্যাংশে অতি প্রবল সামুদ্রিক ঘূর্ণিঝড় ‘ফণী’র বিষয়ে সর্বশেষ তথ্য
নয়াদিল্লি, ০৩ মে, ২০১৯
|
|
পর্যবেক্ষণের তারিখ এবং সময়
|
|
০৩ – ০৫ – ২০১৯ 
|
|
অবস্থান
অক্ষাংশ/দ্রাঘিমাংশ
|
|
অতি প্রবল সামুদ্রিক ঘূর্ণিঝড় ফণী আজ সকাল ১১টা ৩০ মিনিটে ভুবনেশ্বরের পূর্বে ১০ কিলোমিটার এবং কটকের দক্ষিণে ৩০ কিলোমিটারের মধ্যে ২০.২ ডিগ্রি উত্তর অক্ষাংশ এবং ৮৫.৯ ডিগ্রি পূর্ব দ্রাঘিমাংশে অবস্থান করছিল।
|
|
ঘূর্ণিঝড়ের বর্তমান গতিবেগ
|
|
১৫০ – ১৬০ থেকে ১৭৫ কিলোমিটার প্রতি ঘন্টায়
ভুবনেশ্বর বিমানবন্দরে আজ বেলা ১১টা ৩০ মিনিটে সর্বোচ্চ গতিবেগ ছিল ৯২ - ১৩০ কিলোমিটার প্রতি ঘন্টায়।
|
|
পূর্বাভাস
|
|
অতি প্রবল সামুদ্রিক ঘূর্ণিঝড় ফণী উত্তর – উত্তর পূর্ব দিকে অগ্রসর হওয়ার সম্ভাবনা রয়েছে। পরবর্তী ৬ ঘন্টায় এর শক্তি হ্রাস হবে।
CG/CB/SB
(Visitor Counter : 93
অর্থ কমিশন
পঞ্চদশ অর্থ কমিশন পূবর্বর্তী অর্থ চেয়ারম্যানদের সঙ্গে বৈঠক করেছেন
নয়াদিল্লী, ২৮ অক্টোবর, ২০২০
পঞ্চদশ অর্থ কমিশনের চেয়ারম্যান শ্রী এন কে সিং এবং কমিশনের সদস্যরা আজ দ্বাদশ অর্থ কমিশনের চেয়ারম্যান ডঃ সি রঙ্গরাজন এবং ত্রয়োদশ অর্থ কমিশনের চেয়ারম্যান ডঃ বিজয় কেলকারের সঙ্গে ভার্চুয়ালি বৈঠক করেছেন।
পঞ্চদশ অর্থ কমিশনের চেয়ারম্যান শ্রী এন কে সিং বলেছেন, আমাদের যুক্তরাষ্ট্রীয় ইতিহাসে বিগত ২০ বছরের প্রতিনিধিত্বর উপর ভিত্তি করে আগামী ৫ বছরে তার ফল পাওয়া যাবে পঞ্চদশ অর্থ কমিশনের মাধ্যমে। এই কমিশনের মেয়াদ ২০২১ থেকে ২০২৬ সাল পর্যন্ত। কমিশনের চূড়ান্ত প্রতিবেদন ৩০শে অক্টোবরের মধ্যে তৈরি করতে হবে। কমিশন তার কাজ শেষ করার দিকে রয়েছে।
পূর্ববর্তী কমিশনগুলির চেয়ারম্যানরা আলোচনায় বলেছেন, কোভিড-১৯ মহামারীর ফলে আর্থিক কর্মতৎপরতার যে ক্ষতি হয়েছে এবং তার ফলে সরকারের ওপর বিভিন্ন আর্থিক বিষয়গুলির যে প্রভাব পরেছে তার ওপর ভিত্তি করে পঞ্চদশ অর্থ কমিশন অত্যন্ত কঠিন পরিস্থিতির মধ্যে দিয়ে চলেছে। পঞ্চদশ অর্থ কমিশনের চেয়ারম্যান এবং সদস্যরা পূর্ববর্তী কমিশনগুলির থেকে যে পরামর্শ পেয়েছেন তার জন্য কৃতজ্ঞতা জানিয়েছেন।
CG/CB/NS
(Visitor Counter : 306